 Waxa ay arrintu circa isku shareertay markii isbahaysiga Roobow uu xiriir la dibadda ah la sameeyey Dr Ayman Ad-dawaahiri, xiriirkaas ayaa si aad ah u gilgiley Axmed Godane iyo Kooxda ku hareereysan, waxa aad u sii cabsi geliyey hoggaan ka Al-Shabaab ka jawaabidda xaashidii uu baahiyey Amiirka Xarakadu Axmed Godane, taas oo dhiirigelin uu sameyneysay dhammaan dad ka doonaya in ay yimaadaan Soomaaliya si ay u caawiyaan Al-Shabaab, haddii ay rabaan ay ka heli karaan gabbaad; xaashidaas oo ku qornayd Afaf uu Sawaaxiligu kamid yahay ayaa ciwaankeedu ahaa Kuwsoo dhowaada Soomaaliya; Dhibaato ma jirto KARIBU SOMALIA HAKUNA MATATA waxa ka jawaabay Zubeyr Al-Muhaajir oo isna qoray farriin ciwaan keedu ahaa: IKO MATATA Haa dhibaato ayaa jirta waxa kale oo arinta sii murjiyey qoraal kii dheeraa ee ciwaan kiisu ahaa إنني أنا الندير العريان Qoraalkan oo ka koobnaa 15 bog, Ibraahim Xaaji Jaamac meecaad,Afgaan ayaa u diray Dr: Ayman Ad-dawaahiri; waxa uu si aad loo faahfaahiyey ugu sheegay in dhaqanka hoggaanka Xarakadu uu ka leexday jidkii saxda ahaa iyo sida uu sheegay jihaad kii xaqa ahaa, waxa uu sheegay in ay doonayaan faragelin degdeg ah, si aan Amiirku u qaadin tallaabooyin dhiig ku daato iyo si uusan u gummaadin kooxaha uu ugu ku magacaabay Muhaajiriin iyo Ansaar. 